รายการระหว่างกันและรายการที่เกี่ยวโยงกัน

การทำรายการระหว่างกันกับบุคคลที่อาจจะเกิดความขัดแย้งทางผลประโยชน์กับบริษัท

รายการ/ บุคคลที่เกี่ยวโยงกัน

  การทำรายการที่เกี่ยวโยงกันซึ่งอาจจะเกิดความขัดแย้งทางผลประโยชน์คือการทำรายการระหว่างบริษัท
  กับบริษัทย่อยหรือบริษัทร่วม และบริษัท ไทยเรยอน จำกัด (มหาชน)
  ซึ่งเป็นผู้ถือหุ้นรายใหญ่ของบริษัท

สรุปการทำรายการที่เกี่ยวโยงกัน

  การไม่ซื้อหุ้นเพิ่มทุนในบริษัทร่วม

  เมื่อวันที่ 26 เมษายน 2550
  ที่ประชุมสามัญผู้ถือหุ้นได้มีมติอนุมัติการไม่ซื้อหุ้นเพิ่มทุนตามสิทธิที่ได้รับการจัดสรรของบริษัท
  อเล็กซานเดรีย ไฟเบอร์ เอส.เอ.อี (หุ้นสามัญ 3,755,125 หุ้น มูลค่าหุ้นละ 10 อียิปต์ปอนด์)
  โดยบริษัทดังกล่าวได้จัดสรรหุ้นเพิ่มทุนที่บริษัทฯไม่ซื้อไปให้แก่บริษัท ไทย อคริลิค ไฟเบอร์ จำกัด
  ซึ่งเป็นบริษัทร่วมอีกแห่งหนึ่งของบริษัทฯแทน ในเดือนพฤษภาคม 2550 บริษัท อเล็กซานเดรีย
  ไฟเบอร์ เอส.เอ.อี
  ได้ทำการเพิ่มทุนตามที่กล่าวข้างต้นทำให้สัดส่วนการถือหุ้นโดยตรงของบริษัทฯลดลงจากร้อยละ
  27.5 เป็นร้อยละ 14.4
  ด้วยเหตุนี้บริษัทฯจึงได้โอนเปลี่ยนประเภทเงินลงทุนในบริษัทข้างต้นจากเงินลงทุนในบริษัทร่วมเป็นเงินลงทุนในกิจการที่เกี่ยวข้องกัน

  ความสมเหตุสมผลของรายการ

  คณะกรรมการตรวจสอบเห็นควรให้สละสิทธิ์การซื้อหุ้นเพิ่มทุนของ AFCO
  เนื่องจากผลประกอบการของ AFCO ขาดทุนสะสม 14 ล้านเหรียญอียิปต์เชียนปอนด์ (ณ
  31.12.06) และผลประกอบการสิ้นปี 2549 ขาดทุนสุทธิเท่ากับ 20 ล้านเหรียญอียิปต์เชียนปอนด์
  การสละสิทธิ์ซื้อหุ้นเพิ่มทุนในครั้งนี้จะช่วยให้บริษัทได้ focus ในธุรกิจหลักของบริษัทมากขึ้น
  นอกจากนี้บริษัทต้องการใช้เงินทุนดังกล่าวเพื่อลงทุนในโครงการลงทุนของบริษัทในประเทศ
  เม็กซิโก โอมาน และ การทำรายการในครั้งนี้จะเป็นผลดีต่อผู้ถือหุ้นของบริษัทฯ

  การให้การค้ำประกันบริษัทที่เกี่ยวข้องกัน

  บริษัทได้ออกหนังสือรับรองภาระวงเงินสินเชื่อของบริษัท อเล็กซานเดรีย ไฟเบอร์ เอส.เอ.อี
  ซึ่งเป็นบริษัทร่วมในประเทศอียิปต์ ในวงเงินสูงสุดไม่เกิน 6.3
  ล้านเหรียญสหรัฐอเมริกาให้กับสถาบันการเงินในต่างประเทศ 2 แห่ง
  บริษัทร่วมแห่งนี้บริษัทถือหุ้นอยู่ 14.4%

  ความสมเหตุสมผลของรายการ

  บริษัทได้ให้การค้ำประกันแก่ AFCO ซึ่งเป็นสัดส่วนเท่ากับสัดส่วนการถือหุ้นในบริษัทดังกล่าว
  และการทำรายการดังกล่าวคณะกรรมการตรวจสอบและคณะกรรมการบริษัทได้พิจารณาแล้วและเห็นชอบให้มีการทำรายการดังกล่าว
  อนึ่งการค้ำประกันเป็นเรื่องปกติที่ธนาคารและสถาบันต้องการการค้ำประกันโครงการกู้เงินจากผู้ถือหุ้น

  การให้การค้ำประกันบริษัทย่อย

  บริษัทมีภาระผูกพันในการค้ำประกันวงเงินสินเชื่อให้กับบริษัท เหลียวหนิง เบอร์ล่า คาร์บอน
  จำกัด ซึ่งเป็นบริษัทย่อยในประเทศจีน ในวงเงินสูงสุดไม่เกิน 5.1 ล้านเหรียญสหรัฐอเมริกา
  บริษัทย่อยแห่งนี้บริษัทถือหุ้นอยู่ 89%

  ความสมเหตุสมผลของรายการ

  การทำรายการนี้ได้รับเห็นชอบจากคณะกรรมการของบริษัท
  และรายการดังกล่าวซึ่งเป็นไปตามความต้องการของธนาคารหรือสถาบันการเงินปกติที่จะต้องขอให้ผู้ถือหุ้นค้ำประกันการกู้เงิน

ประเภทของการทำรายการกับบุคคลที่อาจจะเกิดความขัดแย้งทางผลประโยชน์

การขายไฟฟ้าและไอน้ำ

บริษัทฯขายไฟฟ้าและไอน้ำซึ่งได้จากขบวนการผลิตคาร์บอนแบล็คให้กับบริษัท ไทยเรยอน จำกัด
(มหาชน)

ความสมเหตุสมผลของรายการ

บริษัทฯได้ขายไฟฟ้าและไอน้ำที่ได้จากขบวนการผลิตให้กับบริษัทไทยเรยอน จำกัด (มหาชน)
เป็นไปตามการดำเนินธุรกิจปกติของบริษัท
โดยค่าไฟฟ้าที่บริษัทขายอ้างอิงจากราคาที่การไฟฟ้าส่วนภูมิภาค
ส่วนค่าไอน้ำบริษัทก็อ้างอิงจากค่าพลังงานไอน้ำซึ่งอิงสูตรการคำนวนจากค่าไฟฟ้าของการไฟฟ้าส่วนภูมิภาค

การทำรายการดังกล่าว
คณะกรรมการตรวจสอบและคณะกรรมการบริษัทได้พิจารณาแล้วเห็นว่าเป็นการทำธุรกิจปกติของบริษัทซึ่งโดยมีการอิงราคาตลาดและราคาที่ทำการซื้อขายเป็นราคาสมเหตุสมผล

  สำหรับรายการที่เกี่ยวข้องกันระหว่างบริษัทย่อยและบริษัทร่วมได้แสดงไว้แล้วในหมายเหตุประกอบงบข้อที่
  6